Скот Вајленд

Скот Ричард Вајленд (англ. Scott Richard Weiland; 27 октомври 1967 ― 3 декември 2015) ― американски пејач и текстописец. Познат е како пејач на рок-групите Stone Temple Pilots и Velvet Revolver. Исто така, објавил еден албум со рок супергрупата Art of Anarchy, како и четири соло-студиски албуми и неколку соработки со други музичари.

Вајленд станал познат по неговата употреба на мегафон за уникатен гласовен ефект за време на концертите. Продал над 50 милиони албуми од неговите различни проекти и соработки.

Кариерата на Вајленд била пропратена со проблеми од користење дрога, што било причина за многу негови апсења и за неговото отпуштање од Velvet Revolver и од Stone Temple Pilots. На 3 декември 2015 година, на 48-годишна возраст, бил пронајден мртов од случајно предозирање со дрога во неговиот туристички автобус во Блумингтон, Минесота.

 Живот и кариера 
Скот Ричард Клајн е роден на 27 октомври 1967 година во Сан Хосе. Неговиот татко имал германско потекло. На петгодишна возраст, бил законски посвоен од неговиот очув Дејвид Вајленд и го зел неговото презиме. Отприлика во исто време, се преселил во градот Бејнбриџ во Охајо. 

Вајленд се вратил во Калифорнија како тинејџер и пред целосно да се посвети на музичката кариера, работел во Лос Анџелес Дејли Журнал.

 Stone Temple Pilots 

Во 1985 година, Вајленд се запознал со басистот Роберт Делео. Со Делео основале група која подоцна ќе стане Stone Temple Pilots. Во 1989 година, Stone Temple Pilots го потпишале нивниот прв договор со дискографската куќа Atlantic Records. Првиот албум на групата, Core (1992), постигнал огромен успех и станал еден од најпродаваните албуми во 1990-тите. Сингловите од албумот: „Sex Type Thing“, „Wicked Garden“, „Creep“ и „Plush“, станале хитови.
мини|265x265пкс| Вајленд во 1994 година
Следниот албум, Purple (1994), ја продолжил успешната низа на хитови со "Vasoline" и "Interstate Love Song". Вајленд станувал сè попознат по неговиот харизматичен настап, како и по неговиот вешт пристап кон експериментирање со различни гласовни стилови.

Stone Temple Pilots продолжиле со издавање на успешни албуми во текот на 1990-тите, како: Tiny Music... Songs from the Vatican Gift Shop (1996) и No. 4 (1999), но групата исто така се соочила со неколку кризи поради проблемите на Вајленд со зависност од дрога. Групата, за време на постоењето, неколкупати се распаднала, но успевала да се возобнови, со Вајленд како пејач.

 Velvet Revolver 

мини|250x250пкс| Вајленд настапува со Velvet Revolver во Лондон
Во 2002 година, поранешните членови од Guns N' Roses: гитаристот Слеш, басистот Даф Мекиган и тапанарот Мет Сорум, како и поранешниот гитарист од Wasted Youth, Дејв Кушнер, барале пејач за да им помогне во основањето на нова група. Во текот на неговата кариера, Вајленд се запознал со четворицата музичари. На Вајленд му биле испратени два диска со материјал за да работи, но ги одбил бидејќи Stone Temple Pilots сè уште не биле разделени.

По распаѓањето на Stone Temple Pilots во 2003 година, групата му испратила нова музика на Вајленд, која тој ја зел во неговото студио и додал вокал. Вејленд се придружил на групата набргу потоа. Velvet Revolver станале популарни веднаш по издавањето на нивниот прв албум, Contraband (2004), кој го исфрлил хитот „Slither" и им донел Греми награда за најдобра хард-рок изведба, награда што Вејланд ја добил и со Stone Temple Pilots за песната „Plush“ во 1994 година.

Вториот албум на групата, Libertad (2007), доби позитивни критики, но не го повторил комерцијалниот успех на претходниот албум. По неколку препукувања на нивните лични блогови и во интервјуата  на 1 април 2008 година било објавено дека Вајленд повеќе не е член на Velvet Revolver.

 Art of Anarchy 

Проектот започнал во 2011 година, кога гитаристот Бамблфут снимил делови за првиот албум на паузата меѓу турнејата со Guns N' Roses. Вајленд ги напишал и ги снимил вокалите по постојани преписки со Бамблфут во 2012 и 2013 година. Вејленд, исто така, учествувал во промотивни фотосесии и музички видеа во октомври 2014 година.

Нивниот истоимен деби албум бил издаден во јуни 2015 година. Прв објавен сингл од албумот бил „Til the Dust Is Gone“. Албумот содржи 11 песни. Сепак, Вајленд се оградил од проектот, изјавувајќи „Тоа беше проект каде што требаше да ги напишам стиховите и мелодиите, а бев платен да го направам тоа. Направив продукциска работа на него и следно нешто што знам е дека имаше соопштенија за печат дека сум во групата... Не сум во групата. По смртта на Вајленд, позицијата главен пејач во Art of Anarchy ја пополнил поранешниот пејач од Creed, Скот Стап.

 Соло кариера и Wildabouts 
Скот Вајленд, паралелно со неговите ангажмани во групите, исто така имал и соло-кариера. Неговиот прв соло албум, "12 Bar Blues" (1998), добил позитивни критики и покажал дека Вајленд има потенцијал како соло-пејач. Во текот на кариерата, издал уште неколку соло-албуми, вклучувајќи ги: Happy in Galoshes (2008) и The Most Wonderful Time of the Year (2011), кој бил посветен на божиќни песни.

Во интервју за радио станица од Сан Диего во јуни 2014 година, Вејланд изјавил дека неговиот прв албум со Wildabouts, насловен Blaster, ќе биде објавен во ноември истата година. Сепак, бил одложен и бил објавен на 31 март 2015 година. Гитаристот Џереми Браун починал ден пред објавувањето на албумот.  Ник Мејбери го заменил Браун во април 2015 година. 

 Смрт 
Вајленд бил пронајден мртов во неговиот автобус за турнеја во Блумингтон, Минесота, на 3 декември 2015 година. Имал 48 години и бил на турнеја со Wildabouts. Полицијата го пребарала автобусот и потврдила дека има мали количества кокаин во спалната соба каде што Вајленд бил откриен мртов. 

И покрај откриената дрога, не била веднаш наведена основната причина за смртта. Лекарот подоцна утврдил дека смртта на Вајленд била резултат на случајно предозирање со кокаин, алкохол и метилендиоксиамфетамин (МДА). Во извештајот биле наведени и атеросклеротичната кардиоваскуларна болест на Вајленд, историја на астма и долгогодишна употреба на дрога.

Приватен погреб за Вајленд се одржал на гробиштата Hollywood Forever во Лос Анџелес на 11 декември 2015 година. Присуствувале членови на Stone Temple Pilots и на Velvet Revolver. Телото на Вајленд било кремирано, а неговите посмртни останки биле ставени во урна во форма на мегафон.  

 Наводи 

 Надворешни врски 





Категорија:Гранџ музичари
Категорија:Американци со германско потекло
Категорија:Американски хеви метал пејачи
Категорија:Починати во 2015 година
Категорија:Родени во 1967 година
Категорија:Пејачи од Охајо
Категорија:Пејачи од Калифорнија
Категорија:Пејачи од Сан Диего
Категорија:Американски хард-рок музичари
Категорија:Посвоени лица
Категорија:Американски алтернативни рок-пејачи
Категорија:Починати од предозирање